MUNICIPIUL SATU MARE



Compartimentul Relații cu Consiliul Local

Nr. 62785/05.11.2024

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Compartimentul Relații cu Consiliul Local formulează următorul:

**RAPORT DE SPECIALITATE**

**la proiectul de hotărâre privind stabilirea componenţei comisiilor de specialitate ale Consiliului Local al Municipiului Satu Mare**

Proiectul de hotărâre are ca obiect stabilirea componenţei comisiilor de specialitate ale Consiliului Local al Municipiului Satu Mare.

Proiectul de hotărâre are ca temei de drept prevederile art. 124 alin. (1), alin. (3), alin. (4) și alin. (5) coroborate cu prevederile art. 125 și art. 126 din O.U.G. nr. 57/2019 privind Codul administrativ, cu modificările și completările ulterioare, prevederile art. 13 - 16 din Anexa nr. 1 la H.C.L. nr. 136/27.08.2020 privind aprobarea Regulamentului de organizare şi funcționare a Consiliului Local al municipiului Satu Mare, astfel, citez:

Art. 124 alin. (1): “După constituire consiliul local își organizează comisiile de specialitate, pe principalele domenii de activitate, în termenul stabilit prin regulamentul de organizare și funcționare a consiliului local”.

Atribuțiile comisiilor de specialitate sunt expres prevăzute la art. 125 alin. (1) din O.U.G. nr. 57/2019 privind Codul administrativ, cu modificările și completările ulterioare, respectiv la art. 14 alin. (1) și (2) din Anexa nr. 1 la H.C.L. nr. 136/27.08.2020 privind aprobarea Regulamentului de organizare și funcționare a Consiliului Local al Municipiului Satu Mare, astfel, citez:

„Comisiile de specialitate exercită următoarele atribuții principale:

a) analizează proiectele de hotărâri ale consiliului local din domeniul lor de activitate;

b) întocmesc avize asupra proiectelor de hotărâri şi asupra problemelor analizate, pe care le prezintă consiliului local;

c) îndeplinesc orice alte atribuţii stabilite prin regulamentul de organizare şi funcţionare a consiliului local sau însărcinări date prin hotărâri ale consiliului local, dacă acestea au legătură cu activitatea lor.

(2) Consiliul local, pe durata mandatului, poate stabili însărcinări specifice comisiilor de specialitate."

*Proiectul de hotărâre privind stabilirea componenţei comisiilor de specialitate ale Consiliului Local al Municipiului Satu Mare* îndeplinește condițiile legale, drept pentru care se înaintează Consiliului Local Satu Mare cu propunere de aprobare.

**Compartiment Relații cu Consiliul Local,**

Loredana Giurgiu

Red/dact /2 ex.

Loredana Giurgiu